Diari Oficial de la Generalitat Valenciana


Sumari del DOGV 4587, del 15-09-2003 (2003/10282)

DECRET 177/2003, de 12 de setembre, del Consell de la Generalitat, pel qual es modifica el Decret 28/1986, de 10 de març, del Consell de la Generalitat, pel qual es va crear l'Alta Distinció de la Generalitat Valenciana, i es crea la Distinció de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2003/09/12/177**

### Versions

 09/10/2007 - Actualitat  Text inicial: 16/09/2003 - 08/10/2007 

### Dades del document

Número de DOGV
:   4587

Data del DOGV
:   15-09-2003

Secció del DOGV
:   I. DISPOSICIONS GENERALS

Número del document
:   2003/10687


Data del document
:   12-09-2003

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Generalitat Valenciana
    * distinció honorífica
    * premi cultural
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 09.10.2007**

**DECRET 177/2003, de 12 de setembre, del Consell de la Generalitat, pel qual es modifica el Decret 28/1986, de 10 de març, del Consell de la Generalitat, pel qual es va crear l'Alta Distinció de la Generalitat Valenciana, i es crea la Distinció de la Generalitat Valenciana.**

**[(DOCV núm. 4587 de 15.09.2003)](http://www.docv.gva.es/datos/2003/09/15/pdf/2003_10000.pdf) Ref. 4101/2003**

El Decret 28/1986, de 10 de març, del Consell de la Generalitat, va crear l'Alta Distinció de la Generalitat Valenciana, per tal de reconéixer quantes actuacions o servicis hagen sigut prestats en defensa dels interessos generals i peculiars de la Comunitat Valenciana.

És evident que entre els que han defés dits interessos generals i peculiars de la Comunitat Valenciana, i més encara, han defés els valors essencials que permeten una convivència en pau i llibertat de tots els ciutadans valencians, figuren en primer lloc els que han perdut la seua vida com a víctimes del terrorisme, o els que han sofrit directament les seues seqüeles.

Així mateix, han de ser creditors d'honorífic reconeixement els Cossos i Forces de Seguretat de l'Estat, Policies Autonómics i Locals i les entitats i associacions que s'han distingit en la representació de les víctimes per a pal·liar situacions personals o col·lectives.

Desgraciadament, el territori valencià ha sigut escenari d'episodis terroristes que han fet sentir d'una manera próxima l'esquinç que produïxen, i un dels modes d'expressar que este sentiment no quede relegat a l'oblit pel pas del temps és l'aprovació d'este decret pel Consell de la Generalitat, que atén a la defensa dels interessos del poble valencià i és també fidel intèrpret dels seus sentiments. Aixó obliga a modificar el límit que en el ja precitat decret s'establix.

D'altra banda, pareix oportú crear la Distinció de la Generalitat Valenciana, com a reconeixement dels servicis de caràcter extraordinari que corporacions, col·lectius i persones individuals puguen prestar amb ocasió tant de les accions terroristes com en les situacions de catàstrofe que, dins del territori de la Comunitat Valenciana, puguen produir-se.

Per tant, i de conformitat amb el que disposa l'article 40 de la Llei 5/1983, de 30 de desembre, de Govern Valencià, després de la deliberació del Consell de la Generalitat, en la reunió del dia 12 de setembre de 2003, a proposta del seu president,

DECRETE

**Article únic**

1. Es modifica l'article 4 del Decret 28/1986, de 10 de març, del Consell de la Generalitat, i es permet que les concessions de l'Alta Distinció de la Generalitat Valenciana superen el màxim de tres per any natural.

2. Les víctimes mortes com a conseqüència d'acció terrorista rebran a títol póstum l'Alta Distinció de la Generalitat Valenciana, que serà entregada als seus familiars més acostats.

3. Es crea, com a reconeixement honorífic, la Distinció de la Generalitat, que atorgarà, el Consell, als ferits i segrestats en actes terroristes, als cossos i forces de seguretat de l'estat i policia autonómica i local, que s'hagen distingit en actuacions concretes en la lluita contra el terrorisme.

Així mateix, podrà atorgar-se a les entitats, associacions i, si és el cas, a persones que hagen realitzat notóries activitats dirigides a pal·liar situacions personals o col·lectives de les víctimes, i dels seus familiars més próxims.

Es faran també creditors a rebre la Distinció de la Generalitat, de mode col·lectiu o individual, els que salven persones en greu risc com a conseqüència de catàstrofe o de qualsevol altra situació, o bé col·laboren de manera determinant en el restabliment de la normalitat en zones sinistrades, així com aquelles persones, tant físiques com jurídiques, que hagen destacat pels seus valors de convivència, humanisme, compromís amb la solidaritat i ajuda als altres. ****[1]****

DISPOSICIÓ DEROGATÒRIA

Queda derogat el Decret 28/1986, de 10 de març, del Consell de la Generalitat, en tot alló que s'opose al present decret.

DISPOSICIÓ FINAL

El present decret, que tindrà efecte retroactiu, entrarà en vigor l'endemà de la seua publicació en el Diari Oficial de la Generalitat Valenciana.

València, 12 de setembre de 2003

El president de la Generalitat,

FRANCISCO CAMPS ORTÍZ

---

****[1]****Redacció que dóna a l’apartat 3 (article únic) el **[Decret 174/2007, de 5 d'octubre, del Consell](http://www.docv.gva.es/index.php?id=26&sig=012617/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DDecret%26SOLO_NUMERO_DISPOSICION%3D174%26ANYO_DISPOSICION%3D2007)**, pel qual modifica el Decret 177/2003, de 12 de setembre, del Consell, pel qual es va crear la Distinció de la Generalitat. (DOCV núm. 5615 de 08.10.2007) Ref. Base de dades 012617/2007.


Còpia Permalink ELI